Erling Skaug

Erling Sigvard Skaug (født 15. desember 1938 i Oslo) er professor emeritus i konservering og kunstteknologi ved Universitetet i Oslo og tidligere konservator ved Nasjonalgalleriet, Norsk Folkemuseum og Universitetets Oldsaksamling.

Biografi 
Artium i 1957; verneplikt i Hans Majestet Kongens Gardes musikkorps 1957-59; grafisk linje ved Statens håndverks- og kunstindustriskole 1959-63; grunnfag i kunsthistorie Universitetet i Oslo. Internutdannelse som malerikonservator (teknisk konservator) ved Nasjonalgalleriet med offentlig godkjent eksamen 1968.

I 1978 ble hans utdannelse og publikasjoner vurdert som ekvivalent til magistergrad ved Universitetet i Oslo. Dr.philos. 1995 med avhandlingen Punch Marks from Giotto to Fra Angelico. Attribution, chronology and workshop relationships in Tuscan panel painting c.1330-1440.  

Konserveringsassistent ved Nasjonalgalleriet 1968-72, atelierleder ved Norsk Folkemuseum 1972-93, seniorkonservator ved Universitetets Oldsaksamling 1993-97, professor og leder for det nyopprettede konserveringsstudiet ved Universitetet i Oslo 1997-2004. Seniorstipendiat ved Universitetet i Oslo 2004-08. Visiting Professor ved Villa I Tatti (Harvard University Center for Italian Renaissance Studies) Firenze, 2009.

I 1968-69 var han leder for Centro Nordico del Restauro i Firenze, den tre-årige nordiske hjelpeaksjonen etter flomkatastrofen i november 1966. Han var formann for Nordisk Konservatorforbunds norske seksjon 1972-79 og regionalredaktør for Art & Archaeological Technical Abstracts 1976-95. 

Han var aktiv jazzmusiker særlig 1954-63 (trommer), bl.a. i Sixpence Jazzband, Riverboat Jazzband og Stokstad-Jensen tradband; spilte slagverk og pauker i Universitetets symfoniorkester 1961-65; og senere slagverk og blokkfløyte i renessansegrupper med bl.a. Carl Høgset og Hans Olav Gorset.

Utmerkelser 
Skaug er æresmedlem av Nordisk Konservatorforbund, Fellow of the International Institute for Conservation, medlem av Det Norske Videnskaps-Akademi siden 1997, og mottok Republikken Italias solidaritetsorden i ridderklassen (Cavaliere) 2. juni 2006.

Forfatterskap (utvalg) 
 «St. Nicolas fra Eidsborg stavkirke. Materialer, teknikk og kopiering». I: Universitetets Oldsak-samlings Årbok 1965
 
 «Notes on the chronology of Ambrogio Lorenzetti and a new painting from his shop» I: Mitteilungen des Kunsthistorischen Institutes in Florenz 1976
 Punch marks from Giotto to Fra Angelico : attribution, chronology, and workshop relationships in Tuscan panel painting : with particular consideration to Florence, c.1330-1430. Oslo: IIC Nordic Group, The Norwegian Section, 1994. ISBN 82-990745-2-5
 «Tingenes tause tale Maleteknikk som historisk kilde i italiensk senmiddelaldermaleri». I: 	I H.P. L'Oranges fotspor : forskning ved Det norske institutt i Roma. Redaksjon: Erik Østby, Tone Skedsmo, Glenny Alfsen. Messel forlag, 1996. ISBN 82-90744-33-1
 «Rensedebatter, begrepsbruk og fenomener» I: Kunst og kultur 1996
 Conservare necesse est festskrift til Leif Einar Plather på hans 70-årsdag. Redaktør: Erling Skaug. Nordisk konservatorforbund, Den norske seksjon, 1999 . ISBN 82-990745-8-4
 «Den hellige Birgitta og 'de to kulturer'» I: Det Norske Videnskaps-Akademis Årbok 2003
 «Towards a reconstruction of the Santa Maria degli Altarpiece of 1388: Agnolo Gaddi and Lorenzo Monaco?» I: Mitteilungen des Kunsthistorischen Institutes in Florenz 2004
 «Niccolò di Tommaso : kunstneren og kanoniseringsprosessen». I: Hjertet heter Vadstena : til belysning av den hellige Birgitta. Emilia forlag, 2004. ISBN 82-7419-085-8
 "Painter, punchers, gilders or goldbeaters? A critical survey report of discussions in recent literature about early Italian painting", Zeitschrift für Kunstgeschichte, 71/2008, s. 571-582.
 Konserveringsstudiet 10 år, UiO 2008.
 "Blir Lambda et godt museum?" med Jeremy D. Hutchings, St. Hallvard (Oslo Byes Vel), 4/2009, s. 58-67. 
 
 "Lambda-kampanjen", St. Hallvard 1/2012, s. 36-45.
 2010-12: ca. 75 innlegg i dagspressen om Munch-museet og Nasjonalgalleriet, tildels sammen med Jeremy Hutchings, Leif Einar Plahter og andre.

Referanser 

Norske kunsthistorikere
Professorer ved Universitetet i Oslo
Medlemmer av Det Norske Videnskaps-Akademi